Апошняе выданне К.Красоўскага для астраўчан асабліва цікавае тым, што ў ім распавядаецца яшчэ і пра тое, што аўтар працы жыў на Астравеччыне і там жа ўзводзіў свае пабудовы. Ён пісаў: “Мой фальварак у Віленскім павеце Каценавічы ляжыць у 2 вярстах ад Полацкага тракта, у 5 вярстах ад Міхалішак і 8 мілях ад Вільні, дзе кожны можа пабачыць пабудовы і пераканацца ў рэальнасці ўсяго, што ёсць тут мною напісана”.